Melissa Rosenberg

Awdures-sgrîn Americanaidd yw Melissa Rosenberg (ganwyd 28 Awst 1962) sy'n cael ei hystyried yn nodigedig am ei gwaith fel sgriptiwr ac awdur.

Fe'i ganed yn Marin County, California ar 28 Awst 1962. Wedi gadael yr ysgol mynychodd Brifysgol De California, Prifysgol Bennington ac Ysgol USC yn y Celfyddydau Sinematig. 
Priododd Lev L. Spiro. Ymhlith y gwaith pwysig a nodedig yr ysgrifennodd y mae: Step Up, Dexter, Twilight, The Twilight Saga: New Moon, The Twilight Saga: Eclipse, The Twilight Saga: Breaking Dawn – Part 1 a The Twilight Saga: Breaking Dawn – Part 2.

Mae wedi gweithio yhn y byd ffilm a theledu ac wedi ennill Gwobr Peabody. Mae hefyd wedi cael ei henwebu ar gyfer dwy Wobr Emmy, a dau Wobr Urdd Awduron America (Writers Guild of America Award). Ers ymuno ag Urdd Awduron America, mae wedi bod yn rhan o'i bwrdd cyfarwyddwyr ac roedd yn gapten streic yn ystod streic Urdd Awduron America 2007-2008. Mae'n cefnogi ysgrifenwyr-sgrîn benywaidd drwy Bwyllgor Amrywiaeth y WGA (WGA Diversity Committee) ac yn gyd-sefydlydd League of Hollywood Women Writers.

Magwraeth
Tad Melissa Rosenberg yw Jack Lee Rosenberg, seicotherapydd a sylfaenydd seicotherapi corff integreiddiol (integrative body psychotherapy). Ei mam oedd Patricia Rosenberg, cyfreithiwr. Melissa oedd yr ail o bedwar o blant o briodas gyntaf ei thad. Mae brawd Melissa, Steven, yn berchen ar siop flodau yn Manhattan. Roedd tad Rosenberg yn Iddew, ac roedd ei mam o gefndir Catholig-Gwyddelig.

Bu farw mam Rosenberg pan oedd yn ei harddegau, ar ôl i'w thad ailbriodi â Lynn MacCuish; yn ddiweddarach priododd eto â chyd-therapydd Beverly Kitaen-Morse. Mae ganddi chwaer hŷn, Andrea (ganed 1960), brawd a chwaer iau Erik a K. C. (efeilliaid, ganed 1963), a hanner chwaer iau, Mariya (ganwyd 1981), gan ail wraig ei thad. Mae Rosenberg yn byw yn Los Angeles gyda'i gŵr Lev L. Spiro, cyfarwyddwr teledu.

Anrhydeddau

Cyfeiriadau

Categori:Llenorion Americanaidd
Categori:Genedigaethau 1962
Categori:Merched yr 20fed ganrif
Categori:Pobl o Galiffornia